title: Tasmania
text: Tasmania ye una isla y un estau d'Australia. Ye situada a 240 kilometros a o sud d'a parti este d'o continent, d'o qualo la desepara o estreito de Bass. O estau incluye a isla de Tasmania -a 26ª isla mas gran d'o mundo- y as islas perifericas. O estau teneba una población de 519.100 personas en 2016, d'as que a o menos a metat residen en a zona de Hobart. A superficie terrestre de Tasmania ye de 68.401 kilometros quadraus, d'os que 62.409 corresponden a la isla prencipal. A capital d'o estau ye Hobart, fundada en 1804.
  
  Historia 
  Bi ha rastros d'o ocupación humana en Tasmania dende fa 35.000 anyos. Quan os aborichens plegoron a la isla, ista yera unida a o continent australiano. En zaguerías d'a edat de chelo, fa 12.000 anyos, puyó o livel de l'augua en o estreito de Bass y Tasmania se deseparó d'o continent. O explorador holandés Abel Tasman plegó a la isla en 1642 y le dió o suyo nombre actual.
  
  Se deseparó d'a colonia de Nueva Galas d'o Sud quan prencipió a colonización britanica, en 1803. Se calcula que por ixas envueltas viviban entre 5.000 y 10.000 aborichens en Tasmania. A Guerra negra, u chenocidio de Tasmania, fació desapareixer a toda a población autoctona.
  
  Referencias
  
  Se veiga tamién
   Organización territorial d'Australia
  
  Estaus y territorios d'Australia
  Islas d'Australia